钦定古今图书集成/方舆汇编/职方典/第1407卷 > 柳州府疆域图
## 钦定古今图书集成/方舆汇编/职方典/第1407卷 > 柳州府疆域图

本府

东至桂林府修仁县界二百三十里。

西至庆远府天河县界二百五十里。

南至南宁府宣化县界四百里。

北至桂林府永宁州界一百五十里。

自府治至

京师七千七百三十二里。

马平县

东距雒容界二十里

南距来宾界八十里

西距宜山界一百五十里。

北距柳城界二十里

雒容县

东去城十里至大汾塘，十里至桐木塘，十里至永福县界。

“西去城十里至新铺塘，十里至高岭塘，十里至三门塘” ，过三门江则马平地界。

南去城十里至南厢，十里至白浪，十里至桂滩，十里至卢湾，十里至江口、马平地界，俱系舟楫往来，设有塘兵防汛。

《北俱》层山叠嶂，不通官路，

罗城县

东北距融县界七十里

东南距柳城界五十里

西距天河四十里

西南距宜山八十里

北至本县通道镇一百五十里，山路险峻，与贵州黎平府交界。县境山多田少，地瘠民贫。柳城县

东南抵柳郡界六十里

北抵融县界，一百四十里。

西北抵《罗城》界一百三十里。

西抵庆远府界一百三十里。

广阔约三百馀里

怀远县

在府北三百一十馀里

东界湖广绥宁

西界贵州黎平

南界融县

北界湖广通道

融县

东至永宁

南至柳城

西至罗城

北至怀远

东门近河、上通怀远、下通柳城。四面高山峻岭、道路崎岖、民獞杂处。原建立哨官、及十三堡目、弹压防御。

来宾县

四面层山，地惟丰草，与马平、迁江、武宣、贵县连界。

象州

《地界》。修仁马平武宣雒容等县。

东南环山

西北临河，叠岭层嶂，一望《童秃》。

武宣县

东界武靖

南界贵县

西界来宾

北界象州，其上里地方与茅狼、新庆接壤，尝渡河掳掠乡村。古虽设有安永镇，然巡司驻县，不能弹压，后立崖头堡，以乡兵御之。

宾州

东至古辣墟永淳县界，四十里。

西至巷贤乡上林县界，四十里。

西南至思陇驿，上林县界六十里。

南至社流山宣化县界五十里。

西北至邹墟、迁江县界四十里。

东北至安城乡梁村墟贵县界一百二十里，《迁江县》。

与宾州上林、来宾、贵县接壤，地窄民稀，上下二里悉系狼、猺、獞三种杂居错处。下里山坡颇平坦，民亦淳。上里山多田少，层峦叠嶂，丛木茂林，民每依山为势，刁顽难驯。

上林县

东距宾州七十里，马鞍山分界。

西距思恩府一百五十里，大明山分界。

南距南宁府二百五十里，昆仑关分界。

北距迁江县一百二十里，新城分界。

东北古设南丹卫“思田参将衙门。” 内有六营，外有八堡。

皇清改为三里守备。又有古蓬、思吉、周安三镇土舍。

至罗脉渡高阳站，庆远府分界。